  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Нимысьтыз ожгар ужрадын быремъёслы сӥзем стелаез усьтӥзы 1-тӥ толсуре Кизнерысь ожгар частьлэн интывылаз. Ужрадэ Удмуртилэн тӧроез Александр Бречалов но пыриськиз. Со сярысь улосвыл тӧролэн но кивалтэтлэн пресс-службазы ивортӥз. Частьысь личной состав нимысьтыз ужрадэ нырысетӥ нуналъёсысеныз пыриське. 12 ожгарчиос Мужество орденэн пусъемын, витез со пӧлысь – быремзы бере. 14 адямилы «За отвагу» медаль сётэмын, 10 муртлы – Суворовлэн медалез, 26 адямилы – Жуковлэн медалез. 1-тӥ тослуре ожгар часте вуылыкуз элькунлэн тӧроез эшшо одӥг «За отвагу» медаль но Жуковлэсь медальзэ сётӥз. « Туннэ кизнер музъем вылын кунзэс утён понна улонзэс сётэм геройёслы сӥзем синпелет усьтӥське. Улосчиосмы асьэслэсь юлтошъёссэс утьыса, кышкасьтэм луэмзэс возьматыса быризы. Асьмеос тодамы возьытозь, ваньзы соос улэпесь » Александр Бречалов, Удмуртилэн тӧроез Стелаез пуктыны кичӧлтонэн асьсэос ожгарчиос вазиськизы. Ужъёсты инвожое кутскизы. Быремъёсты пыраклы вунэтонтэм карон понна Удмуртиын «Геройлэсь партазэ» усьяло. Ёросъёсын ожмаськисьёслы сӥзем синпелетъёс пукто. Озьы ик элькунын Буре ваён книга дасяло. Тодэ вайытом, Вотка ёросын интернационалист-ожгарчиослы синпелет усьтӥзы. Тегъёс: синпелет буреваён нимысьтызужрад ожгарчиос Кизнер Удмуртия  